**PRORAČUNSKI KORISNIK**

**JAVNA VATROGASNA POSTROJBA OPATIJA**

**IZVRŠENJE FINANCIJSKOG PLANA**

**ZA RAZDOBLJE 01.01.2023. – 30.06.2023.**

usvojeno na 28. sjednici Vatrogasnog vijeća JVP Opatija

dana 21. srpnja 2023. godine



KLASA: 400-02/23-01/1

URBROJ: 2156-9/02-23-1

**FINANCIJSKI PLAN**

**DJELOKRUG RADA**

Vatrogasna djelatnost sudjelovanje je u provedbi preventivnih mjera zaštite od požara i eksplozija, gašenje požara i spaša­vanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, educiranje građanstva u provođenju preventive i osposobljavanje za zaštitu od požara, te obavlja­nje i drugih poslova u ekološkim i inim nesrećama.

**ZAKONSKE I DRUGE PRAVNE OSNOVE**

Vatrogasna djelatnost stručna je i humanitarna djelatnost od interesa za Republiku Hrvatsku. Ključni propisi: Zakon o vatrogastvu, Zakon zaštite od požara, Zakon o sustavu Civilne zaštite, Procjena ugroženosti od požara i tehnoloških eksplozija jedinica lokalne samouprave Liburnije (Grad Opatija, Općine Lovran, Matulji i Mošćenička Draga), Plan zaštite od požara jedinica lokalne samouprave Liburnije (Grad Opatija, Općine Lovran, Matulji i Mošćenička Draga), te Procjena rizika od velikih nesreća na području Grada Opatije, Općina Matulji, Lovran i Mošćenička Draga, Plana djelovanja civilne zaštite Grada Opatije, Općina Matulji, Lovran i Mošćenička Draga.

**CILJEVI PROGRAMA ZA 2023.-2025. GODINU**

Cilj programa za 2023.-2025. godinu je nabava osobne zaštitne opreme, nabavka potrebne vatrogasne armature za gašenje i spašavanje, održavanje skupne i pojedinačne opreme vozila, s naglaskom na dio opreme potreban za redovita servisiranja, te godišnja ispitivanja sukladno važećim zakonskim propisima. Nabava ili zamjena nedostajuće vatrogasne tehnike prema Procjeni ugroženosti i potrebama koje proizlaze iz redovne djelatnosti, te redovito održavanje prostorija postojećeg vatrogasnog doma.

Cilj programa je i nastaviti započete aktivnosti na izgradnji novog vatrogasnog centra, što podrazumijeva zatvaranje financijske konstrukcije i početak same izgradnje vatrogasnog centra. Što se tiče vatrogasnog kadra, ciljevi programa jesu daljnje školovanje i usavršavanje djelatnika kroz visoko školstvo, kongrese, seminare, te sportska natjecanja. Planiranje i provođenje nastave i vježbi unutar same postrojbe, odnosno sudjelovanjem na vanjskim vježbama dio su svakodnevne obuke vatrogasaca.

Radi jačanja intervencijske sposobnosti postrojbe, dugoročni cilj programa JVP bilo je zapošljavanje vatrogasnog kadra, što je i učinjeno krajem 2022. odnosno početkom 2023. godine, kada su zaposlena četiri nova vatrogasca, čime se broj operativaca po smjeni povećao na devet, a sve sukladno potrebama koje proizlaze iz operativnih zadaća koje ostvaruje Javna vatrogasna postrojba Opatija, gdje kao dio vatrogasnih snaga Primorsko-goranske županije sudjeluje u dislokacijama (neophodnoj pomoći u spašavanju i gašenju) na području Republike Hrvatske. Angažiranje dijela operativnih vatrogasaca na intervencijama izvan područja nadležnosti JVP Opatija pretpostavlja nužan preustroj rada u smjenama ostalih operativnih vatrogasaca, a da bi se zadovoljili minimalni uvjeti operativnosti, što podrazumijeva prekovremeni rad, te organizaciju rada u turnusima (12/24/ 12/48 u 24/48). Važeća Procjena zaštite od požara i tehnoloških eksplozija u dijelu „D“ prijedloga tehničkih i organizacionih mjera koje je potrebno provesti kako bi se opasnost od nastajanja i širenja požara smanjila na najmanju moguću razinu traži djelovanje na dva istovremena požara- događaja srednje veličine gdje je evidentno da se sa osam vatrogasaca u smjeni požari-događaji rješavaju krajnjim naporom vatrogasaca. Navodeći sve ovo moramo uzeti u obzir da područje djelovanja i odgovornosti JVP Opatija ima veličinu od 310 km2 gdje događaji mogu biti dijametralno suprotni i udaljeni više kilometara (Pasjak-Brseč) te veliki broj turista i ostalih posjetitelja na području „Liburnije“. Stalna izgradnja turističkih kapaciteta, industrijskih objekata, skladišta (Općina Matulji) sve to traži povećanje profesionalnih vatrogasnih snaga koje u svim slučajevima požara-događaja prve izlaze na mjesto intervencije.

Program sadrži i plan provođenje vježbi postrojbe zajedno s privrednim i ostalim subjektima (hoteli, kampovi, škole, učenički domovi, nautičke marine), dobrovoljnim vatrogasnim društvima Liburnije, Područnom vatrogasnom zajednicom Liburnija, Javnom vatrogasnom postrojbom Grada Rijeke, VZ PGŽ, te ostalim operativnim strukturama, kao i strukturama sustava civilne zaštite. U ovom razdoblju ujedno se vrši i realizacija aktivnosti iz Programa provedbe posebnih mjera zaštite od požara od interesa za RH kroz ljetnu požarnu sezonu.

Korisnik programa je Javna vatrogasna postrojba Opatija, čiji su djelatnici građanima Liburnijskog područja na raspolaganju u 24 satnom dežurstvu.

Ciljevi programa za slijedeće razdoblje prilagođeni su financijskim mogućnostima jedinica lokalne samouprave, osnivačima JVP Opatija.

**OBRAZLOŽENJE IZVRŠENJA FINANCIJSKOG PLANA**

1. **Prihodi i primici**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **NAZIV PROGRAMA** | **Plan 2023.**  **I. Izmjene** | | **Prihodi**  **Proračuna** | | **Vlastiti**  **Prihodi/ donacije/ namjenski primici od zaduženja** | | **Pomoći EU** | |
| Rbr |  | **plan** | **izvršenje** | **plan** | **izvršenje** | **plan** | **izvršenje** | **plan** | **izvršenje** |
| **1.** | **Program Protupožarna zaštita i zaštita i spašavanje** | **1.438.150** | 688.306,75 | **1.405.114** | 654.514,56 | **33.036** | 33.792,19 | **0** | 0 |
| **1.1.** | **Aktivnost: Redovna djelatnost vatrogastva- minimalni standard** | 559.095 | 282.893,67 | 559.095 | 282.893,67 | 0 | 0 | 0 | 0 |
| **1.2.** | **Aktivnost: Redovna djelatnost vatrogastva- izvan minimalnog standarda** | 751.158 | 351.428,04 | 750.893 | 351.163,04 | 265 | 265,00 | 0 | 0 |
| **1.3.** | **Aktivnost: Opremanje JVP** | 77.897 | 53.985,04 | 45.126 | 20.457,85 | 32.771 | 33.527,19 | 0 | 0 |
| **1.4.** | **Aktivnost: Izgradnja vatrogasnog centra JVP** | 50.000 | 0 | 50.000 | 0 | 0 | 0 | 0 | 0 |

**Obrazloženje izvršenja prihoda i primitaka**

Ukupni ostvareni prihodi i primici u razdoblju 01.01. - 30.06.2023. iznosa **688.306,75** eur u odnosu na Plan ostvareni su s **47,86%**, a u odnosu na isto razdoblje prethodne godine veći su za 19,03% (u 2022. godini prihodi i primici iznosili su 578.284,16 eur)**.** Prihodi iz proračuna ostvareni su u iznosu od 654.514,56 eur, što je u odnosu na Plan ostvarenje od 45,68%, a u odnosu na ostvarenje iz prošle godine (575.604,22 eur) veći su za 13,71%.

U dijelu prihoda iz proračuna, iskazana su i sredstva ostalih JLS suosnivača koja iznose 296.133,59 eur ili 45,24%. Vlastiti prihodiostvareni su u iznosu od 33.792,19 eur, a veći dio od 28.788,96 eur odnosi se na donaciju/prijenos vlasništva nad vozilom OP-1 od strane DVD Opatija, a 5.003,23 eur odnosi se na prihod od pruženih usluga osiguranja dvije manifestacije 2.514,73 eur (Dora 2023., sajam Relax Adria, osiguranje koncerta SUM41, Ljetna pozornica, osiguranje međunarodne manifestacije HIP HOP, Dvorana M. Cvetković), tehničke intervencije 179,16 eur, dok se preostali dio prihoda 2.309,34 eur odnosi na prihod ostvaren temeljem sklopljenih ugovora o vatrodojavi sa šest poslovnih subjekata/ustanova s područja Liburnije. Do kraja godine očekuje se, uz postojećih šest ugovora, sklapanje ugovora i s Parkom prirode Učka i tvrtkom Stubica d.o.o. Lovran (Kino Sloboda). Ostvarenje prihoda od pružanja usluga nadzora nad sustavom vatrodojavne zaštite proizlazi iz odredbi novog Zakona o vatrogastvu.

Manjak prihoda poslovanja iz 2022. godine (preneseni) iznosa -3.513,09 eur, uvršten je u Prijedlog I. izmjena financijskog plana, a pokriven je iz sredstava proračuna na dan plaćanja obveza iz prosinca 2022. godine u siječnju 2023. godine. Prijedlog I. izmjena financijskog plana usvojen je na 27. sjednici Vatrogasnog vijeća JVP Opatija održanoj dana 27. lipnja 2023. godine, odnosno na 20. sjednici GV Grada Opatije, održanoj dana 28. lipnja 2023. godine, uz prethodne suglasnosti JLS osnivača JVP Opatija.

U ukupno izvršenim prihodima iz proračuna 654.514,56 eur sredstva za minimalne standarde decentraliziranih funkcija iznose 282.893,67 eur, a iznad standarda 371.620,89 eur.

1. **Rashodi i izdaci:**

|  |  |  |  |
| --- | --- | --- | --- |
| **NAZIV PROGRAMA** | **Plan 2023.**  **I. Izmjene** | | **Indeks**  **%** |
| **Plan** | **Izvršenje**  **01.01.-30.06.2023.** | **Izvršenje/Plan** |
| **Redovna djelatnost vatrogastva** | 1.310.253 | 617.133,27 | 47,10 |
| **Opremanje J V P** | 77.897 | 53.512,38 | 68,70 |
| **Izgradnja vatrogasnog doma** | 50.000 | 0 | 0,00 |
| **Ukupno** | **1.438.150** | **670.645,65** | **46,63** |

Ukupni ostvareni rashodi i izdaci u razdoblju 01.01.-30.06.2023. godine iznosa **670.645,65 eur** u odnosu Plan ostvareni su s **46,63%**, a u odnosu na istu razdoblje prethodne godine kada su iznosili 558.824,57 eur ostvareni su s povećanjem od 20,0%, sve sukladno planiranim veličinama.

Javna vatrogasna postrojba Opatija u 2023. godini za plaće i ostala materijalna prava zaposlenika, te materijalne troškove planirala je I. Izmjenama financijskog plana 1.310.253 eur, dok je 127.897 eur planirala za kapitalna ulaganja, od čega 50.000 eur za troškove potrebne dokumentacije za izgradnju vatrogasnog doma, a 77.897 eur za pokriće troškova nefinancijske i financijske imovine. Iznos planiranog rashoda od 77.897 eur sastoji se od: planiranog troška za nabavu uredske opreme i namještaja iznosa 3.318 eur, komunikacijske opreme iznosa 1.991 eur, opreme za održavanje i zaštitu planiranog iznosa 15.263 eur, 28.536 eur planiranih za otplatu glavnice i kamata osnovom 12 mjesečnih obroka (27.474 eur glavnica + 1.062 eur kamate) temeljem Ugovora o financijskom leasingu broj 1033141 od 11.05.2018. godine putem kojeg je nabavljeno vatrogasno vozilo – autocisterna, s rokom otplate od 60 mjeseci. Zadnji obrok dospijeva na naplatu u mjesecu prosincu 2023. godine.

U navedenom iznosu planiranog rashoda nalazi se i I. izmjenama financijskog plana uvršten rashod iznosa 28.789 eur koji se odnosi na donaciju/prijenos vlasništva nad vozilom OP-1, registarske oznake RI 703 JD, temeljem Odluke Upravnog odbora DVD Opatija od dana 21. listopada 2004. godine (Odluka nije provedena, što se utvrdilo prilikom obavljanja inventure 31.12.2022. godine). Vozilo je uknjiženo u glavnu knjigu i u analitičke evidencije dugotrajne imovine JVP po procijenjenoj vrijednosti učinjenoj od strane ovlaštenog procjenitelja.

Ukupni financijski plan planiran I. Izmjenama iznosi 1.438.150 eur uz predviđena sredstva decentraliziranih funkcija minimalnih standarda RH od 559.095 eur, 846.019 eur planira se ostvariti od svih osnivača JVP Opatije (Grad Opatija i ostale JLS), 4.247 eur iz vlastitih prihoda, te 28.789 eur iz ranije navedene donacije.

Sredstva za minimalne standarde decentraliziranih funkcija vatrogastva za 2023. godinu propisana Odlukom Vlade RH objavljenom u „NN 8/2023“, ostaju ista kao i 2022. godine (559.095 eur/prije 4.212.501 eur), što je potvrđeno Odlukom Gradskog vijeća Grada Opatije o kriterijima za financiranje redovite djelatnosti Javne vatrogasne postrojbe Opatija za 2023. godinu, donesenom na sjednici Gradskog vijeća Grada Opatije dana 16. veljače 2023. godine, KLASA: 024-03/23-01/5, URBROJ: 2170-12-01/01-23-2.

U sklopu redovne djelatnosti vatrogastva koja je planom predviđena u iznosu od 1.310.253 eur, u razdoblju 01.01.-30.06.2023., rashodi su ostvareni u iznosu od 617.133,27 eur, što predstavlja ostvarenje od 47,10%, a obuhvaćaju rashode za 42 zaposlena (u visini od 549.567,39 eur, od čega je na bruto plaće utrošeno 419.381,44 eur, za zakonom propisane doprinose na plaće 92.932,64 eur (za mirovinsko osiguranje, za zdravstveno osiguranje), a 37.253,31 eur iznosili su ostali rashodi za zaposlene, od čega se 15.719,33 eur odnosi na troškove prehrane zaposlenika, 3.117,05 eur odnosi se na troškove dodatnog zdravstvenog osiguranja, 4.170,35 eur odnosi se na dar u naravi za Uskrs (poklon kartica), 3.376,56 eur odnosi se na isplaćene tri jubilarne nagrade (dvije za 10 i jedna za 15 godina), 10.870,02 eur odnosi se na regres za godišnji odmor za 2023.

U ukupnim rashodima, Materijalni rashodi planirani su I. Izmjenama financijskog plana iznosom 166.182 eur, te su u promatranom razdoblju izvršeni sa 66.962,81 eur ili 40,3%, Materijalne rashode čine: naknade za prijevoz na posao i s posla (12.653,92 eur), izdaci za službena putovanja (557,67 eur), izdaci za stručno usavršavanje zaposlenih (1.793,38 eur), izdaci za uredski i ostali potrošni materijal (3.590,09 eur), izdaci za energiju (11.771,01 eur), materijal i dijelovi za tekuće i investicijsko održavanje (1.44,48 eur), izdaci za sitni inventar i auto gume (4.523,36 eur), te izdaci za zaštitnu odjeću i obuću (874,74 eur).

Usluge telefona, pošte i prijevoza ostvarene su s 3.281,44 eur, usluge tekućeg investicijskog održavanja s 12.746,95 eur, usluge promidžbe i informiranja s 0,00 eur, komunalne usluge 1.451,74 eur, zakupnine i najamnine 2.545,00 eur.

Zdravstvene i veterinarske usluge ostvarene su sa 74,32 eur, intelektualne i osobne usluge s 4.792,49 eur, dok ostale usluge iznose 1.102,81 eur.

Premije osiguranja imovine, prijevoznih sredstava i zaposlenih izvršene su s 4.080,57 eur, dok su troškovi reprezentacije izvršeni sa 159,25 eur, odnosno ostali nespomenuti rashodi poslovanja sa 159,59 eur.

U promatranom razdoblju, rashodi za nabavu nefinancijske imovine izvršeni su iznosom od 94.629 eur, što čini 57,18% planiranih troškova, a sastoje se od: nabave uredske opreme iznosa 790 eura (10 stolica za dežuranu, zamjena za stare, dotrajale), nabave računalne opreme vrijednosti 26,92 eur, a čine ju miš za PC i mrežni switch. Komunikacijska oprema nabavljena je u iznosu od 1.990 eur, a čine ju dvije digitalne prijenosne stanice s baterijom (financirano iz ostvarenih vlastitih prihoda). Od opreme za protupožarnu zaštitu ukupno je nabavljeno 7.898,20 eur, a nabava se sastoji od: 4 CFK boca za komprimirani zrak iznosa 2.648 eur, postolje s ceradom za smještaj pumpe na vozilu OP-14 za što je izdvojeno 2.184,95 eur 15.700 eur financiranih iz ostvarenih vlastitih prihoda, te mlaznice vrijednosti 443 eur.

Za nabavu ostale opreme za održavanje i zaštitu utrošeno je 507,87 eur i to za nabavu bušilice AKU iznosa i tende.

Izdatke za otplatu primljenog zajma osnovom Ugovora o financijskom leasingu čini šest isplaćenih mjesečnih obroka koji se sastoje od 13.510,42 eur otplaćene glavnice i 603,08 eur otplaćenih kamata. Prestala obveza osnovom predmetnog Ugovora iznosi 14.246,25 eur za glavnicu i 227,27 eur za kamate, što ukupno čini 6 mjesečnih obroka, od ukupno 60 koliko je bilo ugovoreno otplatnim planom. Zadnji obrok dospijeva u mjesecu prosincu 2023. godine.

|  |  |  |
| --- | --- | --- |
|  |  |  |

Kapitalnim projektom K309011 Izgradnja vatrogasnog doma u 2023.godini planirana su sredstva iznosa 663.614 eur, od čega se 199.084 eur odnosilo na namjenska sredstva od zaduženja JVP Opatija osnovom ugovora o kreditu, a 464.530 eur na sredstva pomoći iz EU fondova. 3.318 eur planirano je bilo za troškove izrade projektne dokumentacije za potrebe revizije troškova gradnje, obzirom na značajno povećanje cijena usluga i materijala u graditeljstvu, za koje se očekuje da će utjecati na porast predviđenih troškova gradnje.

Budući je Glavni projekt izgradnje vatrogasnog doma izrađen 2015. godine, a kako su međuvremenu izašle nove EU norme za projektiranje domova, te je jedan od EU DIN-ova doživio značajne promjene u vidu organizacije i tehnologije funkcioniranja dom (najznačajnija je promjena u ukidanju parkirnih garažnih površina za vatrogasna vozila, gdje su od četiri dozvoljene veličine prema kategoriji vozila, ukinute dvije), odnosno postojeći Projekt ima parkirna mjesta dimenzija koje su novom normom ukinuta, odnosno nisu dopuštena, odnosno, postojeći je projekt vatrogasnog doma projektiran u skladu s tada važećim tehničkim propisom, te je u međuvremenu doneseno niz promjena u regulativi, a posebno novi Pravilnik o energetskom pregledu zgrade i energetskom certificiranju, te tehnički propis o racionalnoj upotrebi energije i toplinskoj zaštiti u zgradama, uvidjelo se da je potrebno napraviti izmjene Glavnog projekta, za što se planira I. Izmjenama financijskog plana povećati stavku Izrade projektne dokumentacija na 50.000 eura. Iz planiranog iznosa financirala bi se novelacija postojećeg Projekta gradnje, te potrebni rashodi za ishođenje nove građevinske dozvole.

Slijedom navedenog, I. se Izmjenama financijskog plana u potpunosti izostavio ranije planirani trošak početka gradnje vatrogasnog doma u iznosu od 663.614 eur (-464.530 eur planiranih sredstava namjenski iz fondova EU, -199.084 eura planiranih sredstava iz kredita) budući postojeći projekt izgradnje vatrogasnog doma ne zadovoljava uvjete za prijavu na natječaj za dobivanje bespovratnih sredstva iz EU fondova, jer nije u potpunosti usklađen sa strateškim dokumentima sektora.

Ukupna vrijednost projekta izgradnje vatrogasnog doma prema ranijim procjenama iznosi 7.697.923 eur, od čega se planiralo da bi se veći dio financijskih sredstava 85% (6.543.235 eur) aplicirao iz sredstava EU fondova, a ostatak od 15% (1.154.688 eur) pribavio bi se putem kreditnog zaduženja s rokom otplate od 10 godina.

Obvezu povrata procijenjene vrijednosti sredstava od zaduživanja JVP Opatija, iznosa 1.154.688 eur, preuzele su JLS osnivači JVP Opatija u omjeru sukladno udjelima u vlasništvu JVP Opatija (57%, 23%, 14% i 6%), potpisivanjem Sporazuma o sufinanciranju troškova izgradnje vatrogasnog centra od dana 03. prosinca 2019. godine, uz povrat glavnice i kamata kroz razdoblje od 10 godina, uz očekivanu fiksnu kamatu stopu od 1,5%. Razvidno je da će biti potrebno učiniti novi troškovnih gradnje, za koji se očekuje da će predvidjeti daleko veće iznose potrebne za gradnju objekta.

Aktivnosti oko procesa izgradnje vatrogasnog doma u prvih šest mjeseci 2023. godine započele su u mjesecu siječnju pripremnim radovima na Novoj Cesti za izgradnju tzv. skretača za lokaciju budućeg vatrogasnog doma. Pripremni radovi neophodni su za apliciranje za dobivanje financijskih sredstava iz ostalih izvora mimo gradskog i općinskih proračuna JLS i sredstava JVP Opatija, bez kojih dom neće moći biti izgrađen.

Krajem mjeseca ožujka sastavljen je interni tehnički pregled izvedenih radova na pristupnoj cesti za vatrogasni dom DC66, investitora Hrvatske ceste.

U međuvremenu, utvrđeno je da se nije pravovremeno pokrenuo postupak za produženje važenja građevinske dozvole za gradnju doma, slijedom čega je, na prijedlog UO za komunalni sustav i zaštitu okoliša Grada Opatije, a putem odvjetnika, predan UO za prostorno uređenje, graditeljstvo i zaštitu okoliša, Ispostava Opatija Prijedlog za povrat u prijašnje stanje, koji je Rješenjem od dana 05.svibnja 2023. godine odbijen. Uslijedila je žalba na Rješenje, koja je dana 29. svibnja 2023. godine povučena. Slijedeći korak trebala bi biti izrada izmjene/novelacije Glavnog projekta.

**POKAZATELJI USPJEŠNOSTI PROGRAMA**

Za utvrđene ciljeve provedbe programa prate se slijedeći pokazatelji uspješnosti:

* broj intervencija u tekućoj godini
* rad na preventivi
* opremanje vatrogasaca osobnom zaštitnom opremom
* opremanje postrojbe potrebnim vatrogasnim i ostalim tehničkim alatima
* opremanje vatrogasne postrojbe nedostajućom tehnikom
* redovno održavanje vozila, te prostora vatrogasnog centra
* praćenje realizacije projekta izgradnje vatrogasnog centra

**PROGRAM PROTUPOŽARNA ZAŠTITA I ZAŠTITA I SPAŠAVANJE**

**OPIS PROGRAMA**

Aktivno provođenje preventivnih mjera zaštite od požara, u gašenju požara i spašavanju ljudi i imovine ugroženih požarom, spašavanje ljudi imovine ugroženim prirodnim i tehnološkim nezgodama, te usklađivanje, usmjeravanje rada članova u ostvarivanju poslova i zadaća u zaštiti od požara i vatrogastvu sukladno Zakonu i pravnim aktima JVP Opatija.

Program se sastoji od sljedećih aktivnosti:

1. Redovna djelatnosti vatrogastva (JVP) – minimalni standard za decentralizirane funkcije
2. Redovna djelatnost izvan minimalnog standarda
3. Opremanje JVP
4. Izgradnja vatrogasnog centra

Svrha Programa je optimalno održavanje i funkcioniranje protupožarne zaštite na području Grada Opatija, odnosno jedinica lokalne samouprave osnivača Javne vatrogasne postrojbe Opatija (Općina Matulji, Lovran, M. Draga).

Cilj je osiguranje sredstava za redovno financiranje Javne vatrogasne postrojbe Opatija, za kvalitetno funkcioniranje protupožarne zaštite temeljem Procjene ugroženosti od požara i tehnoloških eksplozija, te Plana zaštite od požara i tehnoloških eksplozija na području Grada Opatije.

**ZAKONSKE I DRUGE PRAVNE OSNOVE**

Vatrogasna djelatnost stručna je i humanitarna djelatnost od interesa za Republiku Hrvatsku. Ključni propisi: Zakon o vatrogastvu, Zakon zaštite od požara, Zakon o sustavu Civilne zaštite, Procjena ugroženosti od požara i tehnoloških eksplozija jedinica lokalne samouprave Liburnije (Grad Opatija, Općine Lovran, Matulji i Mošćenička Draga), te Plan zaštite od požara jedinica lokalne samouprave Liburnije (Grad Opatija, Općine Lovran, Matulji i Mošćenička Draga) Procjena i plan ugroženosti stanovništva, materijalnih i kulturnih dobara i okoliša od katastrofa i velikih nesreća za područja Grad Opatije, Općina Matulji, Lovran, M. Draga.

1. **Aktivnost: Redovna djelatnost vatrogastva**

**OPIS PROGRAMA**

Aktivno provođenje preventivnih mjera zaštite od požara, u gašenju požara i spašavanju ljudi i imovine ugroženih požarom, spašavanje ljudi imovine ugroženim prirodnim i tehnološkim nezgodama, te usklađivanje, usmjeravanje rada članova u ostvarivanju poslova i zadaća u zaštiti od požara i vatrogastvu sukladno Zakonu i pravnim aktima JVP Opatija.

Program se sastoji od sljedećih aktivnosti:

1. Redovna djelatnosti vatrogastva (JVP) – minimalni standard za decentralizirane funkcije
2. Redovna djelatnost izvan minimalnog standarda

Svrha Programa je optimalno održavanje i funkcioniranje protupožarne zaštite na području Grada Opatija, odnosno jedinica lokalne samouprave osnivača Javne vatrogasne postrojbe Opatija (Općina Matulji, Lovran, M. Draga).

Cilj je osiguranje sredstava za redovno financiranje Javne vatrogasne postrojbe Opatija, za kvalitetno funkcioniranje protupožarne zaštite temeljem Procjene ugroženosti od požara i tehnoloških eksplozija, te Plana zaštite od požara i tehnoloških eksplozija na području Grada Opatije.

**ZAKONSKE I DRUGE PRAVNE OSNOVE**

Vatrogasna djelatnost stručna je i humanitarna djelatnost od interesa za Republiku Hrvatsku. Ključni propisi: Zakon o vatrogastvu, Zakon zaštite od požara, Zakon o sustavu Civilne zaštite, Procjena ugroženosti od požara i tehnoloških eksplozija jedinica lokalne samouprave Liburnije (Grad Opatija, Općine Lovran, Matulji i Mošćenička Draga), te Plan zaštite od požara jedinica lokalne samouprave Liburnije (Grad Opatija, Općine Lovran, Matulji i Mošćenička Draga) Procjena i plan ugroženosti stanovništva, materijalnih i kulturnih dobara i okoliša od katastrofa i velikih nesreća za područja Grad Opatije, Općina Matulji, Lovran, M. Draga.

**CILJEVI PROGRAMA ZA 2023.-2025.**

1. Pružanje pomoći i suradnje građanima i gradskim ustanovama, pravnim subjektima u preventivnom dijelu zaštite od požara, zaštite i spašavanja, te usklađivanje i podizanje razine sigurnosti u gradskim i ostalim ustanovama.
2. Redovno financiranje prava zaposlenika iz radnog odnosa i materijalnih troškova (naknade za troškove prijevoza, troškove prehrane, uredski materijal, materijal i sirovine, energija, materijal i dijelovi za tekuće i investicijsko održavanje, usluge telefona, pošte i prijevoza, komunalne i zdravstvene usluge, premije osiguranja, službena i zaštitna obuća i odjeća),

* preventivni i specijalistički liječnički pregledi zaposlenika,
* usavršavanje specijalnosti iz područja zaštite od požara i zaštite i spašavanja, te ostali tečajevi i seminari potrebni u obuci vatrogasaca,

1. Nabava nedostajućih vozila sukladno Procjeni ugroženosti ZOP i potrebama koje proizlaze višegodišnjim potrebama na intervencijama, te zamjena dotrajalih vozila,
2. Nabava nove i zamjena dotrajale potrebne vatrogasne opreme,
3. Provođenje aktivnosti iz Programa provedbe posebnih mjera zaštite od požara od interesa za Republiku Hrvatsku kroz ljetnu požarnu sezonu,
4. Provođenje plana nastave i vježbi.

**OBRAZLOŽENJE IZVRŠENJA PROGRAMA**

Financijski plan proračunskog korisnika Javne vatrogasne postrojbe Opatija pretpostavka je za provođenje osnovne aktivnosti iz djelokruga vatrogastva, koja podrazumijeva sudjelovanje u provedbi preventivnih mjera zaštite od požara i eksplozija, gašenje požara i spaša­vanja ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama, te obavlja­nje i drugih poslova u nesrećama, ekološkim i inim nesrećama. Osnova za izračun planiranih potrebnih sredstava su obveze koje proizlaze iz zakonskih odredbi (Zakon o vatrogastvu, Zakon o zaštiti od požara), pravnih akata JLS - Procjena ugroženosti od požara i tehnoloških eksplozija jedinica lokalne samouprave Liburnije (Grad Opatija, Općine Lovran, Matulji i Mošćenička Draga), Plana zaštite od požara jedinica lokalne samouprave Liburnije (Grad Opatija, Općine Lovran, Matulji i Mošćenička Draga), izvršavanja obveza za zaposlene sukladno zakonskim odredbama, Kolektivnom ugovoru, te ostalim važećim pravilnicima. Materijalne rashode potrebno je realizirati sukladno predviđenim sredstvima za registraciju i popravke, održavanje vozila, vatrogasne tehnike i vatrogasnih armatura, održavanje objekta, te ostale opreme.

Permanentno obrazovanje i osposobljavanje radnika u vatrogastvu osnovno je načelo održavanja i povećanja kvalitete djelatnosti vatrogastva, te je u ovom planu iskazan nastavak školovanja, usavršavanja u specijalnostima, provođenje svakodnevnih aktivnosti-nastave, te vježbi unutar postrojbe, kao i s privrednim subjektima na području čitave Liburnije. Zaštita radnika provodi se kroz osnovna načela zaštite na radu, a znanja se stječu na različitim tečajevima i seminarima. Navedena izobrazba radnika provodit će se ovisno o mjestima organizacije, bilo u Republici Hrvatskoj bilo u inozemstvu. Predviđena sredstva u tu svrhu u Planu za 2023. godinu iznosila su 7.300 eur, a Prijedlogom I. Izmjena smanjena su na 5.100 eur (odustajanje jednog radnika od doškolovanja za C kategoriju, završetak druge studijske godine diplomskog stručnog studija sigurnosti i zaštite pri Odjelu sigurnosti i zaštite Veleučilišta u Karlovcu, za koju je školarina podmirena 2022. godine).

**INSTITUCIJE, DRUŠTVA I STRUČNE OSOBE U PROVEDBI PROGRAMA**

Program se realizira kroz Javnu vatrogasnu postrojbu Opatija, Područnu vatrogasnu zajednicu Liburnije, Vatrogasnu zajednicu Primorsko-goranske županije, kao i Hrvatsku vatrogasnu zajednicu.

**PROCJENA NEPREDVIĐENIH RASHODA I RIZIKA**

Tijekom godine dolazi do odstupanja u pojedinim rashodima u Financijskom planu budući se ne mogu predvidjeti svi neplanirani izdaci koji mogu nastati, a odnosne se prvenstveno uz otklanjanje (popravke) nastalih kvarova na vatrogasnoj opremi i vozilima. Obzirom da se radi o specifičnoj vatrogasnoj opremi i vozilima sami popravci često iziskuju znatna Financijskim planom nepredviđena financijska sredstva. Također, JVP Opatija nije u mogućnosti unaprijed predvidjeti aktivnosti i njihovu dinamiku budući na iste utječu elementarne nepogode (snijeg, vjetrovi, poledica, kiše), požari većih razmjera, postupanja građana, te ostali nepredvidivi događaji.

Rashodi za zaposlene pod utjecajem su rizika za racionalno izvršenje plana uslijed naprijed navedenih pojačanih aktivnosti i broja intervencija, odnosno odlaskom na dislokacije, čime se uvećava obveza prema radnicima sukladno odredbama kolektivnog ugovora.

U slučaju pogoršanja ekonomske situacije i pada prihoda u gradu Opatiji, te kod ostalih jedinica lokalne samouprave, osnivača JVP Opatija, može doći u pitanje mogućnost provođenja određenih programa ili nabavke određene opreme, što bi imalo za posljedicu neposredno smanjenja planiranih aktivnosti nabave.

**U operativnom dijelu osposobljavanja i provođenja vježbi izvršavalo se sljedeće:**

osposobljavanje djelatnika postrojbe vršilo se temeljem Plana nastave za 2023. godinu s izvedbenim programima.

Nastava se odvijala prema temama teorijske nastave i praktičnih vježbi predviđenim za te mjesece uz dodatak nastavnih tema vezane uz aktualne događaje.

TEORIJSKA NASTAVA I PRAKTIČNE VJEŽBE

|  |  |
| --- | --- |
| **Mjesec** | **Teme teorijske nastave** |
| Siječanj | opasnosti i mjere zaštite vatrogasaca u operativnom djelovanju |
| organizacija vatrogasne službe |
| identifikacija i označavanje opasnih tvari |
| taktička primjena sredstava za gašenje: vode, pjene, praha, CO2 , zamjenskih sredstava za halon, priručnih sredstava |
| oprema za osobnu i skupnu zaštitu vatrogasaca, podjela, tehničke karakteristike |
| Veljača | oprema za osobnu i skupnu zaštitu vatrogasaca, podjela, tehničke karakteristike |
| podjela vatrogasnih armatura za vodu, tehničke karakteristike |
| razvoj i širenje požara: čimbenici razvoja i širenja požara, širenje požara u zatvorenom prostoru, širenje požara na otvorenom prostoru |
| zaštitne naprave za disanje, podjela, tehničke karakteristike |
| taktička primjena sredstava za gašenje: vode, pjene, praha, CO2 , zamjenskih sredstava za halon, priručnih sredstava |
| Ožujak | taktička primjena sredstava za gašenje: vode, pjene, praha, CO2 , zamjenskih sredstava za halon, priručnih sredstava |
| uređaji za rano otkrivanje i dojavu požara, općenito; vrste automatskih javljača požara |
| uređaji i oprema za spašavanje, penjanje i rad na visini, podjela, tehničke karakteristike |
| taktika gašenja požara na cestovnim vozilima |
| komunikacija u vatrogastvu: mobilni i stabilni uređaji za komunikaciju |
| Travanj | komunikacija u vatrogastvu: mobilni i stabilni uređaji za komunikaciju |
| spašavanje ljudi i životinja: s visina i dubina, s razine zemlje |
| definicija i razredba požara: pojam vatre i požara, razredba požara po mjestu nastanka, razredba požara po obujmu i veličini, razredba požara po fazama razvoja, razredba požara po vrsti gorive tvari |
| upotreba uređaja za mjerenje koncentracija plinova i para – eksplozimetar |
| Svibanj | definicija požarnog opterećenja |
| upotreba opreme za svladavanje sila: poluge, koloture i koloturja, lanci, užad, dizalice, zračni jastuci |
| vatrogasna vozila, podjela, tehničke karakteristike |
| osnove kartografije i topografije |
| gašenje šumskih požara i ostalih požara otvorenog prostora, određivanje površine požara na otvorenom prostoru |
| Lipanj | gašenje šumskih požara i ostalih požara otvorenog prostora, određivanje površine požara na otvorenom prostoru |
| spašavanje ljudi i životinja: potresi, poplave |
| taktička primjena različitih tehnoloških rješenja prilikom gašenja požara: visokotlačni uređaji za gašenje, impulsni sustavi za gašenje, CAFS sustavi, CCSCobra sustavi |
| taktika gašenja požara u gospodarstvu |
| aktivnosti po planu zaštite od požara za područje djelovanja vatrogasne postrojbe |

|  |  |
| --- | --- |
| **Mjesec** | **Plan praktičnih vježbi** |
| Siječanj | vježbe reanimacije, imobilizacije uz korištenje opreme koju posjeduje postrojba |
| vježbe s tehničkim vozilom i opremom za tehničke intervencije |
| taktički nastupi pri u nesrećama s opasnim tvarima |
| taktički zadaci gašenja požara pojedinih dijelova objekta |
| taktički zadatak pretraživanja prostora |
| Veljača | taktički zadatak pretraživanja prostora |
| polaganje usisnog, cijevnog i navalnog sektora rada |
| taktički zadaci gašenja požara u visokim objektima |
| taktički zadaci gašenja požara u javnim objektima |
| taktički zadatak pretraživanja prostora |
| Ožujak | taktički zadatak pretraživanja prostora |
| vježbe s ljestvama |
| vježbe s užadima |
| taktički zadaci gašenja požara u prometu |
| taktički nastupi vatrogasnih postrojbi |
| Travanj | vježbe s vozilima i opremom za tehničke intervencije |
| vježbe s užadi i koloturama |
| vježbe s hidrantom |
| vježbe s uređajem za mjerenje koncentracija plinova i para – eksplozimetar |
| Svibanj | taktički zadaci gašenja požara u javnim objektima |
| vježbe s opremom za svladavanje sila |
| vježbe spašavanja ljudi i životinja |
| vježbe s potopnim vatrogasnim pumpama |
| taktički zadaci gašenja požara otvorenoga prostora |
| Lipanj | taktički zadaci gašenja požara otvorenoga prostora |
| vježbe s ljestvama |
| vježbe s vatrogasnom pumpom |
| taktički zadaci gašenja požara u gospodarskim granama |

Istim planom predviđene su i vatrogasne vježbe gašenja požara i evakuacije - spašavanja iz objekata kao i vježbe ronioca (rad i spašavanje iz mora i morskih dubina).

U skladu sa Zakonom o zaštiti od požara te Zakonom o zaštiti na radu i prema preporuci Ministarstva znanosti i obrazovanja napravljen je elaborat i plan za vježbe evakuacije iz svih zgrada Osnovne škole Rikarda Katalinića Jeretova (matična zgrada – Opatija, zgrada Volosko te područne škole Veprinac i Ičići).

Nakon potresa koji je zadesio otok Krk 16. veljače 2023.g., intenzivirao se interes ravnateljica dječjih vrtića i osnovnih škola na području Liburnije za spomenutom provedbom evakuacije i spašavanja u slučaju izvanrednog događaja, stoga smo odmah prionuli pripremi edukacijskih materijala, izradi elaborata te koordinaciji praktičnih izvedbi evakuacije djece.

U svim ustanovama u kojima su se provele vježbe evakuacije za sve zaposlene sproveli smo predavanja o evakuaciji u slučaju izvanrednih događaja (požar, potres).

Provedena predavanja i edukacije:

* 13. siječnja, Priprema za stručni ispit kandidata iz DVD-a – provodio jedan vatrogasac
* 15. veljače, Predavanje o Intervencijama na električnim vozilima u JVP/DVD Delnice – dva vatrogasca, jedno vatrogasno vozilo
* 1. ožujka, Međunarodni dan Civilne zaštite, prikaz ispred tržnice u suradnji s GDCK i PP Opatija
* 1. ožujka, Predavanje evakuacija u slučaju potresa za djelatnike DV Matulji – dva vatrogasca, jedno vatrogasno vozilo
* 1. ožujka, Predavanje evakuacija u slučaju potresa DVD Cres – dva vatrogasca, jedno vatrogasno vozilo
* 2. ožujka, Predavanje evakuacija u slučaju potresa za djelatnike DV Matulji – dva vatrogasca, jedno vatrogasno vozilo
* 6. ožujka, Predavanje evakuacija u slučaju potresa za djelatnike DV Opatija – dva vatrogasca, jedno vatrogasno vozilo
* 7. ožujka, Stožer CZ Liburnije
* 7. ožujka, Predavanje evakuacija u slučaju potresa za djelatnike DV Opatija – dva vatrogasca, jedno vatrogasno vozilo
* 15. ožujka, Predavanje evakuacija u slučaju potresa za djelatnike OŠ A.M. Matulji – dva vatrogasca, jedno vatrogasno vozilo
* 21. ožujka, Predavanje evakuacija u slučaju potresa za djelatnike Grada Opatije – dva vatrogasca, jedno vatrogasno vozilo
* 22. ožujka, Predavanje evakuacija u slučaju potresa za djelatnike Grada Opatije – dva vatrogasca, jedno vatrogasno vozilo
* 7. lipnja, Predavanje o Intervencijama na električnim vozilima u JVP Grada Krka – jedan vatrogasac, jedno vatrogasno vozilo

Provedbene vježbe evakuacije i spašavanja u slučaju izvanrednog događaja:

* 25. siječnja, Vježbe evakuacije iz zgrada OŠ R.K.J. Opatija, matična zgrada
* 25. siječnja, Vježbe evakuacije iz zgrada OŠ R.K.J. Opatija, zgrada Volosko
* 26. siječnja, Vježbe evakuacije iz zgrada OŠ R.K.J. Opatija, PŠ Ičići
* 26. siječnja, Vježbe evakuacije iz zgrada OŠ R.K.J. Opatija, PŠ
* 7. ožujka, Vježba evakuacije iz zgrade DV Matulji
* 8. ožujka, Vježba evakuacije iz zgrada DV Opatija
* 8. ožujka, Vježba evakuacije iz zgrada DV Volosko
* 9. ožujka, Vježba evakuacije iz zgrada DV Lovran
* 9. ožujka, Vježba evakuacije iz zgrada DV Ičići – 2.smjena
* 13. ožujka, Vježba evakuacije iz zgrada DV Veprinac 1 i DV Veprinac 2
* 16. ožujka, Vježbe evakuacije iz zgrada PŠ Mošćenička Draga
* 16. ožujka, Vježbe evakuacije iz zgrada OŠ V.C.E. Lovran
* 20. ožujka, Vježba evakuacije iz zgrade DV Brgud
* 21. ožujka, Vježba evakuacije iz zgrade DV Mune
* 21. ožujka, Vježba evakuacije iz zgrade DV Rupa – Lipa
* 21. ožujka, Vježbe evakuacije iz zgrade DV Rukavac (DOM)
* 23. ožujka, Vježbe evakuacije iz zgrada Grada Opatije
* 24.ožujka, Vježbe evakuacije iz zgrade OŠ A.M. Matulji
* 27.ožujka, Vježbe evakuacije iz zgrada DV Jušići i PŠ Jušići
* 28.ožujka, Vježbe evakuacije iz zgrada DV Rukavac i PŠ Rukavac
* 27.travnja, Vježba evakuacije iz zgrade OŠ „Drago Gervais“ Brešca

Tijekom vježbi dan je naglasak na evakuaciju odnosno spašavanje djece i zaposlenika kao i prioritete po kojima treba postupati u slučaju evakuacije. Na svim vježbama je pokazana dobra koordinacija osoblja/djelatnika navedenih ustanova prilikom evakuacije, te uzajamna suradnja prilikom spašavanja života i imovine uslijed opasnog događaja sa središnjom vatrogasnom postrojbom JVP Opatija.

Sudjelovanje na ronilačkim vježbama:

* 20. svibnja, Stažni uron – tri vatrogasca
* 8. lipnja, Stažni uron – četiri vatrogasca
* 21. lipnja, Stažni zaron u Iki – šest vatrogasaca

**Svi vidovi osposobljavanja radnika JVP Opatija:**

Sudjelovanje na vatrogasnim vježbama:

* 18.travnja, Vježba HVZ , prezentacija EU projekta Silvanus – dva vatrogasca, jedno vatrogasno vozilo
* 19.travnja, Vježba HVZ, provedba demonstracijskog EU projekta Silvanus – JVP Opatija, DVD Kras, DVD Opatija – iz JVP Opatija pet vatrogasaca, dva vatrogasna vozila
* 16. lipnja, Vježba u istarskoj županiji – Međuresorska vježba SIGURNOST 23, na prostoru INA benzinske postaje Rebri, Lupoglav – tri vatrogasca, jedno vatrogasno vozilo

Sudjelovanje na ronilačkim eko akcijama:

* 21. svibnja, Eko akcija čišćenja podmorja Think Green na području oko opatijskog mula (Zert) u – tri vatrogasca
* 3. lipnja, 29. ekološka akcija Eko Kostrena 2023 – tri vatrogasca
* 17. lipnja, More spaja – 30 godina zajedno – četiri vatrogasca

Osiguranja manifestacija i ostalih događaja:

* siječnja, osiguranje dočeka Nove 2023. godine – sedam vatrogasaca, četiri vatrogasna vozila
* 28. siječnja, osiguranje Veprinac vertikal utrke, TZ Opatija – dva vatrogasca
* 05. veljače, osiguranje, dislokacija, Dječji karnevalski korzo – pet vatrogasaca, tri vatrogasna vozila
* 08. veljače, osiguranje prilikom proba pirotehnike na DORI u 11,00 , 16,00 i 18,00 – jedan vatrogasac, jedno vatrogasno vozilo
* 10. veljače, DORA – osiguranje probe pirotehnike i generalne probe – šest vatrogasaca, jedno vatrogasno vozilo
* 11. veljače, DORA – osiguranje generalne probe i same Dore – pet vatrogasaca, jedno vatrogasno vozilo
* 11. veljače, osiguranje, Mala zvončarska smotra Bregi, dežurstvo proveli članovi DVD Kras
* 12. veljače, osiguranje i dislokacija , Balinjerada Lovranska povorka – pet vatrogasaca, tri vatrogasna vozila
* 12. veljače, osiguranje Karnevalske povorke, Lovran – pet vatrogasaca, dva vatrogasna vozila i članovi DVD Lovran
* 17. veljače, Vatrogasno osiguranje 14. Maškarani klapski maraton u Sportskoj dvorani Marino Cvetković Opatija – tri vatrogasca, jedno vatrogasno vozilo
* 18. veljače, Vatrogasno osiguranje Zvončarska smotra Matulji – tri vatrogasca, jedno vatrogasno vozilo i članovi DVD Kras Šapjane
* 9. ožujka, Vatrogasno dežurstvo u Sportskoj dvorani Marino Cvetković Opatija, povodom sajma – jedan vatrogasac, jedno vatrogasno vozilo
* 10. ožujka, Vatrogasno dežurstvo u Sportskoj dvorani Marino Cvetković Opatija, povodom sajma – jedan vatrogasac, jedno vatrogasno vozilo
* 11. ožujka, Vatrogasno dežurstvo u Sportskoj dvorani Marino Cvetković Opatija, povodom sajma – jedan vatrogasac, jedno vatrogasno vozilo
* 22. travnja, osiguranju utrke WRC - 7 vatrogasaca, dva vatrogasna vozila
* 10. lipnja, Ljetna balinjerada – osiguranje 2 vatrogasca, dva vatrogasna vozila ,
* 11. lipnja, osiguranje koncerta SUM 41 na Ljetnoj pozornici – tri vatrogasca, jedno vatrogasno vozilo
* 15. lipnja, osiguranje Sportske dvorane Marino Cvetković, HIP HOP – 2 vatrogasca, jedno vatrogasno vozilo
* 16. lipnja, osiguranje Sportske dvorane Marino Cvetković, HIP HOP – 2 vatrogasca, jedno vatrogasno vozilo
* 17. lipnja, osiguranje Sportske dvorane Marino Cvetković, HIP HOP – 2 vatrogasca, jedno vatrogasno vozilo
* 24./25. lipnja, RetrOpatija – osiguranje 2 vatrogasca, dva vatrogasna vozila
* Od odrađenih osiguranja manifestacija ili vatrogasnih dežurstava neke od njih iziskovale su zatvaranje glavnih prometnica i dislokaciju vatrogasnih resursa, što znači da kompletna vatrogasna zaštita Liburnije zahtijeva posebnu organizaciju i vršila se pod posebnim režimom zapovjedništva. Nadalje, neke od spomenutih manifestacija su višednevne i visokog profila, na kojima smo bili angažirani više dana.

Vatrogasna natjecanja:

* 11. lipnja, First Croatia holmatro Rescue Chelender 2023, Karlovac – sedam vatrogasaca i dva vatrogasna vozila

**Edukacije, tečajevi:**

* 12. siječnja, Edukacija, radionicu „Pisarnica“– pet djelatnika
* 03. veljače, On line radionica - Pripreme za davanje izjave o fiskalnoj odgovornosti za 2022. godine, u organizaciji Državne škole za javnu upravu, referent za računovodstveno administrativne poslove
* 06. veljače, Upis u CAR autoškolu i Srednju školu Buzet – jedan vatrogasac, jedno vatrogasno vozilo
* 07. veljače, Polaganje ispita Zaštite od požara u MUP-u Zagreb– jedan vatrogasac, jedno vatrogasno vozilo
* 29. ožujka, E-učenje za korisnike ZUP IT sustava“ održano 29.3.-4.4. 2023. putem online platforme Državne škole za javnu upravu, referent za računovodstveno administrativne poslove
* 29.ožujka, Edukaciju za vatrogasce koji sudjeluju na osiguranju utrke WRC 22.04.2023. u prostorima trenažnog centra Šapjane, Pasjak 70 – 7 vatrogasaca
* 13. i 14. travnja, 17.stručni skup vatrogasaca u Ambasadoru
* 19.travnja, Edukaciju za vatrogasce koji sudjeluju na osiguranju utrke WRC 22.04.2023. u Zagrebu – 7 vatrogasaca,
* 26. travnja, E-učenje o ZUP-u održan 26.4.-3.5. 2023. putem online platforme Državne škole za javnu upravu, referent za računovodstveno administrativne poslove
* 16. svibnja, Smard Claud, edukacija upisivanja podataka u program – tri vatrogasca
* 18. svibnja, radionica u sklopu EU projekta Implementacija e.Standarda i daljnje unaprjeđenje sustava elektroničkih usluga, održana putem online platforme, u organizaciji Središnjeg državnog ureda za razvoj digitalnog društva, referent za računovodstveno administrativne poslove
* 25. svibnja, prezentaciju Ziegler vatrogasnih vozila i opreme na lokaciju DVD Općine Sukošan u Debeljahu – dva vatrogasca, jedno vatrogasno vozilo
* 29. lipnja, prezentaciji nove generacije vozila za gašenje šumskih požara u tvrtki Luveti, Zagreb – jedan vatrogasac, jedno vatrogasno vozilo

Skupovi – seminari, osposobljavanja

* 08. veljače, Sastanak odbora za vodiče potražnih pasa u HVZ-u – jedan vatrogasac, jedno vatrogasno vozilo
* 2. ožujka, Predstavljanje projekta Still Water Revival u Centru za posjetitelje Poklon – ja
* 14. ožujka, Online obuka kordinatora UAS operacija sustava vatrogastva u organizaciji HVZ-a – troje vatrogasaca
* 15. ožujka, Vježba, obuka pisarnica – pet djelatnika
* 21. ožujka, Ispit za koordinatore drona – troje djelatnika
* 8. - 12. svibnja, osposobljavanje SAF 1 u JVP Grada Krka – četiri vatrogasca
* 22. - 26. svibnja, Tečaj osposobljavanje Spašavanje iz ruševina, u Šapjanama – tri vatrogasca

**Vatrogasne intervencije:**

Javna vatrogasna postrojba Opatija u razdoblju od 01. siječnja 2023. do 30. lipnja 2023. godine imala je 174 intervencije. Od toga najveći broj intervencija ostvaren je u mjesecu svibnju četvrdeset i tri intervencije.

Sagledavajući cjelokupno područje djelovanja Javne vatrogasne postrojbe Opatija po jedinicama lokalne samouprave osnivača postrojbe najviše intervencija dogodilo se na području Grada Opatije - 84, nakon kojeg slijedi područje Općine Matulji s 49 intervencijom, a nakon njih Lovran s 33, odnosno Mošćenička Draga sa 6 intervencija. Promatrajući učešće svakog područja u ukupnim intervencijama, isto bi iznosilo: Grad Opatija 48,3%, Općina Matulji 28,2%, Općina Lovran 19%, Općina Mošćenička Draga 3,4 % i ostale/ ispomoć 1,1% odnosi se na intervencije izvan područja Liburnije.

|  |  |  |  |  |
| --- | --- | --- | --- | --- |
| Opatija | Matulji | Lovran | M.Draga | Ostale |
| 84 | 49 | 33 | 6 | 2 |

Intervencije po vrstama u periodu od 01.01. do 30.06.2023.god.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Intervencije mjesečno po vrstama od 01.01. do 30.06.2023. god. | | | | | | | | |
| Mjesec | Požar otvorenog prostora | Požar prijevoznog sredstva | Požar na/u objektu | Teh. na/u objektu | Teh. na otvorenom | Teh. u prometu | Teh. spašavanje ljudi/životinja | Izvid |
| Siječanj | 3 | - | 2 | 9 | 4 | - | 3 | 4 |
| Veljača | 9 | - | 5 | 5 | 5 | 1 | 5 | 6 |
| Ožujak | 1 | - | 5 | 2 | 6 | - | 1 |  |
| Travanj | 3 | - | 2 | 3 | 3 | - | 4 | 1 |
| Svibanj | 8 | 3 | 2 | 6 | 11 | 4 | 8 | 1 |
| Lipanj | 2 | 1 | 2 | 9 | 9 | 3 | 4 | 9 |
| UKUPNO | 26 | 4 | 18 | 34 | 38 | 8 | 25 | 21 |

**Značajnije intervencije u ovom periodu:**

Najznačajnija intervencija koja je obilježila prvo polugodište 2023. godine zasigurno je požar hotela "Miramare" u Lovranu koji se zbio 13. travnja u poslijepodnevnim satima. Požar je direktno gasilo 26 vatrogasaca s 9 vozila, a nakon lokaliziranja, požarište je još bilo potrebno osigurati i raščistiti.

Također je bitno za napomenuti da se bilježi značajan broj intervencija gdje su pripadnici JVP Opatija bili pozvani od strane HMP tijekom zbrinjavanja prenošenja ozlijeđenih i starijih nemoćnih osoba.

Tijekom razdoblja grijanja zabilježeno je više požara dimovodnih instalacija, no taj broj je unutar prosjeka događaja iz prethodnih godina. Isto tako možemo spomenuti i požare otvorenog prostora tijekom sezone proljetnih poljoprivrednih radova.

U slijedećoj tablici navedene su neke od intervencija koje valja spomenuti:

|  |  |  |  |  |  |
| --- | --- | --- | --- | --- | --- |
|  | **DATUM** | **VRSTA** | **MJESTO** | **OPIS** | **NAPOMENA** |
| 1. | 04.01.2023. | TEH. | AC A8 | Osoba visi s vijadukta | suicid |
| 2. | 12.01.2023. | POŽ | TC "TOMY" OPATIJA | Dojava o postavljenoj eksplozivnoj napravi | asistencija policiji |
| 3. | 09.02.2023. | TEH. | Učka -kod "Dopolavora" | Vozilo sletjelo s ceste | ozlijeđena osoba |
| 4. | 27.02.2023. | POŽ | Jušići | Požar krovišta obiteljske kuće |  |
| 5. | 23.03.2023. | POŽ | Rupa | Požar otvorenog prostora | 3 vozila /10 vatrogasaca  cca 3000 m2 |
| 6. | 13.04.2023. | POŽ | Lovran | Požar hotela "Miramare" |  |
| 7. | 10.05.2023. | TEH | Brseč | Vozilo sletjelo s ceste | Ozlijeđena osoba |
| 8. | 24.05.2023. | TEH | AC A8 ispred tunela Učka | Curi klorovodična kiselina iz cisterne | Akcident s opasnim tvarima |
| 9. | 26.05.2023. | TEH /POŽ | ŽC 5051 | Sudar automobila i motocikla – požar motocikla | Ozlijeđena osoba |
| 10. | 27.05.2023. | TEH | D66 - Medveja | Prometna nesreća | Ozlijeđene osobe |
| 11. | 27.05.2023. | POŽ | Lipa- Lisac | Požar otvorenog prostora | 3 vozila /10 vatrogasaca  cca 7000 m2  Pronađene topničke granate na požarištu o čemu je obaviještena PP Opatija. |
| 12. | 29.05.2023. | TEH | AC A7 | Sudar automobila | Ozlijeđena osoba |
| 13. | 12.06.2023. | POŽ | AC A7 | Požar automobila |  |
| 14. | 16.06.2023. | POŽ | Hostel "Link" Lovran | Požar el. instalacija | Evakuacija gostiju iz dijela objekta |
| 15. | 23.06.2023. | TEH | D66 - Volosko | Prometna nesreća | Ozlijeđena osoba |

Tijekom druge polovice siječnja gotovo na dnevnoj osnovi primali smo ***dojave o potencijalnim terorističkim napadima*** na trgovačke centre u našoj ingerenciji. Svaka od ukupno osam dojava pokazala se, srećom, lažnom. Međutim, prema pravilima struke, svakoj se pristupilo kao da je prava prijetnja i, u dogovoru s Policijskom postajom Opatija, poduzete su potrebne mjere.

Operativne aktivnosti provođene su sukladno Zakonu o vatrogastvu, te Zakonu zaštite od požara, Zakonu o sustavu civilne zaštite, Reviziji procjene ugroženosti od požara i tehnoloških eksplozija, Planu procjene ugroženosti od požara i tehnoloških eksplozija, te pravnih akata JVP Opatija, određene su stalne aktivnosti koje se provode u cilju preventivnog djelovanja i svih radnji koji proizlaze iz toga, a prije svega na sprečavanju nastanka požara i eksplozija, te akcidenata. Iz čega je vidljivo da osnovne zadaće iz djelatnosti, a govorimo o preventivnim i zadaćama gašenja i spašavanja, vatrogasna postrojba Opatija uspješno je realizirala.

1. **AKTIVNOST: OPREMANJE JVP I IZGRADNJA VATROGASNOG CENTRA**

**OPIS PROGRAMA**

Svrha Programa kapitalnih ulaganja je nabava nedostajuće opreme, optimalno održavanje i funkcioniranje protupožarne zaštite na području Grada Opatije i jedinica lokalne samouprave osnivača Javne vatrogasne postrojbe Opatija (Općina Matulji, Lovran, M. Draga).

Cilj kapitalnih ulaganja osiguranje je potrebnih sredstava za redovno i pojačano održavanje vatrogasne tehnike, zgrade postojećeg vatrogasnog centra i funkcioniranje protupožarne zaštite, sukladno zakonskim propisima temeljenim na Procjeni ugroženosti od požara i tehnoloških eksplozija i Planu zaštite od požara i tehnoloških eksplozija na području Grada Opatije i jedinica lokalne samouprave osnivača Javne vatrogasne postrojbe Opatija (Općina Matulji, Lovran, M. Draga).

Cilj kapitalnih ulaganja u izgradnju novog vatrogasnog centra jedan je od bitnih čimbenika za nastavak kapitalnih investicija značajnih za daljnji razvoj Grada Opatije, Općina Matulji, Lovran i Mošćenička Draga, te i samog vatrogastva na području čitave Liburnije.

Obzirom na činjenicu da Javna vatrogasna postrojba Opatija koristi prostorije u vlasnitvu Grada Opatije, smještene u višestambenom objektu u samom centru Grada Opatije, s potpuno neadekvatnim uvjetima za smještaj vartogasnih vozila i opreme, to je cilj ovog kapitalnog ulaganja od posebnog značaja za podizanje kvalitete rada i funkcioniranja čitave postrojbe, što se na kraju odnosi i na podizanje razine kvalitete zaštite od požara i spašavanja.

**ZAKONSKE I DRUGE PRAVNE OSNOVE**

Vatrogasna djelatnost je neprofitna, stručna i humanitarna djelatnost od interesa za Republiku Hrvatsku. Ključni propisi: Zakon o vatrogastvu, Zakon zaštite od požara, Zakon o sustavu Civilne zaštite, Procjena ugroženosti od požara i tehnoloških eksplozija jedinica lokalne samouprave Liburnije (Grad Opatija, Općine Lovran, Matulji i Mošćenička Draga), Plan zaštite od požara jedinica lokalne samouprave Liburnije (Grad Opatija, Općine Lovran, Matulji i Mošćenička Draga), te Procjena rizika od velikih nesreća na području Grada Opatije, Općina Matulji, Lovran i Mošćenička Draga, Plana djelovanja civilne zaštite Grada Opatije, Općina Matulji, Lovran i Mošćenička Draga.

**CILJEVI:**

* nabava opreme za spašavanje i gašenje planirana je u iznosu od 15.263 eura za nabavu vatrogasne armature za gašenje, mlaznica, tlačnih cijevi, CFK boca, prsne lampe, prijelaznica, nove vatrogasne cijevi za Lukas aparat na navalnom vozilu OP-2, bušilica AKU, lampe za interventne kacige;
* uredska oprema i namještaj planirani su iznosom od 3.318 eur za nabavu deset stolica za učionicu, te za novu kutnu garnituru za dnevni boravak. I. Izmjenama financijskog plana odlučilo se da će se sredstva planirana za nabavu kutne garniture preusmjeriti na nabavu ormara za smještaj arhivske građe koju je JVP Opatija, na nalog Grada preuzela iz gradskih prostorija;
* ostala telekomunikacijska oprema planirana je u vidu nabave jedne radiostanice za što su rezervirana sredstva u iznosu od 1.991 eur. Za iznos planiranih sredstava nabavljene su dvije radiostanice;
* od ranije planiranog dodatnog ulaganja na prijevoznom sredstvu OP-2 u vidu skidanja CAFS modula i ugradnje polica se odustalo u cijelosti (3.185 eur), jer se procjenilo da će ta sredstva biti potrebnija na stavci troška Izrade projektne dokumentacije za vatrogasni dom;
* 2.124 eura umanjiti će se planirani troškovi Ulaganja u računalne programe budući je JVP izvršila nabavu i provela obuku za program Pisarnice krajem 2022. godine, kako bi se ispoštovali zakonom propisani rokovi;
* planirani troškovi ulaganja u računalne programe iznosa 2.124 eur preusmjeriti će se na druge troškove, budući je JVP izvršila nabavu i provela obuku za program Pisarnice krajem 2022. godine, kako bi se ispoštovali zakonom propisani rokovi;
* izdaci za financijsku imovinu i otplate 12 mjesečni kamata za primljen zajam osnovom Ugovora o financijskom leasingu iz 2018. godine planirani su ukupno s 28.536 eura, od čega se 27.474 eura odnosi na povrat glavnice, a 1.062 eura na povrat kamate;
* realizacija početka izgradnje vatrogasnog centra planirana za 2021. godinu prolongirana je na 2023., odnosno 2024. i 2025. godinu za što su trebala biti predviđena sredstva ukupnog iznosa 7.697.923 eura, za koja se očekuje da, uslijed globalnih poremećaja na tržištima građevinskih materijala i proizvoda i cijena radova, neće biti dostatna, u koju svrhu će se pristupiti izradi revizije troškovnika gradnje;
* početak otplate kredita Banci planiran za 2022. godinu prolongiran je na 2024. godinu iznosom 15.157 eura (kamate), sukladno učešću pojedine JLS osnivača JVP Opatija, odnosno nastavak otplate u 2025. godini iznosom 983.850 kuna/130.579 eura (glavnica i kamate). Smatramo da će i te veličine biti nužno korigirati nakon revizije troškovnika gradnje;
* nabava nedostajućih vozila sukladno Procjeni ugroženosti ZOP, te potrebama koje proizlaze iz iskustva na višegodišnjim intervencijama. Javna vatrogasna postrojba Opatija ima manjak slijedećih vatrogasnih vozila:
* kombinirano vozilo – voda, pjena, prah - 1 komad,
* vozilo za spašavanje s visina i gašenje, automobilska ljestva duljine ljestvenika do 30 m ili zglobna hidraulična platforma do 30 m radnog dometa – 1 komad,
* izvršiti potrebnu zamjenu za slijedeća istrošena vozila:
* vozilo iz 2004. godine – navalno vozilo MAN-14.285 LC, OP-1, RI 703 JD – nabava je planirana u 2024. godini.
* vozilo za prijevoz vatrogasaca, Peugeot Berlingo OP-7, RI 708 SF
* terensko vozilo Pick-up Mazda, OP-5, RI 801 LN.

**OBRAZLOŽENJE IZVRŠENJA PROGRAMA**

Sukladno usklađenoj Procjeni ugroženosti od požara i tehnoloških eksplozija (Područje Liburnije) prihvaćenoj od jedinica lokalne samouprave u 2023. godini te potrebama koje proizlaze iz redovne djelatnosti, Javna vatrogasna postrojba Opatija od predviđenih financijskih sredstava u ovom razdoblju s osnova kapitalnih ulaganja planira nabavu 15.263 eur neophodne opreme za održavanje i zaštitu: mlaznice, tlačne cijevi, CFK boce, prsne lampe, bušilica, prelaznice, lampe za intervente kacige. U planu je i nabava radiostanice.

Od uredske opreme nabaviti će se arhivski ormari za smještaj dokumentacije JVP koja je na zahtjev Grada Opatije krajem prošle godine preuzeta iz arhive Grada i premještena u prostorije JVP koje ne raspolažu adekvatnim prostorom za smještaj iz zaštitu gradiva. Za to je planirano utrošiti 1.500 eur, prvotno planiranih za zamjenu kutne garniture smještene u prostorima dežurane.

Izgradnja novog doma – sjedišta JVP Opatija na lokaciji primjerenoj za brzi izlazak na sve pravce u području Liburnije kao i adekvatni radno-operativni prostor od imperativa je ne samo za vatrogastvo i JVP već i za sustav civilne zaštite područja. Tim projektom – financijskom konstrukcijom za izgradnju, čije su mnoge projektne sastavnice već izrađene ranijih godina, omogućilo bi se da glavna operativna snaga (JVP) sa svojim razvijenim DVD-ima, može učinkovitije zaštititi domicilno pučanstvo i više desetina tisuća turista i prolaznika. Istovremeno, ta infrastruktura i resursi može pomoći i Gradu Rijeci (visoko ugroženom potresom) i široj regiji jer ima smještajno-prehrambene resurse (60 hotela) prihvatom i zbrinjavanjem (sam grad je ugrožen potresima nižeg intenziteta). Zaštita turista, te materijalnih dobara i okoliša bila bi značajno ojačana, a dio resursa i sposobnosti JVP koji se zbog ograničenja u sadašnjem prostoru boravka nisu mogli dostatno razviti, kao što su RKBN sposobnosti i zaštita od opasnih tvari, operativno-komunikacijski centar, te upravljanje sirenama i sustavima za javno obavješćivanje, video-nadzorom i dr. bitno bi bili unaprijeđeni. Projekt izgradnje novog doma/sjedišta JVP Opatije usklađen je s potrebama sustava civilne zaštite područja Liburnije odnosno rizicima umjerenih, visokih i vrlo visokih rizika u području. Ujedno, projektna dokumentacija je pripremljena sukladno njemačkim DIN standardima (RH ih nema) pa se projekt može koristiti kao ogledni primjer za izradu standarda pri projektiranju i izgradnji budućih vatrogasnih centara. Vatrogasni centar bi predstavljao značajan napredak u pogledu sposobnosti JVP Opatije i sustava CZ u cjelini.

Novi vatrogasni centar jedan je od bitnih čimbenika za nastavak kapitalnih investicija značajnih za daljnji razvoj Grada Opatije, Općina Matulji, Lovran i Mošćenička Draga za što je JVP Opatija, zajedno s Gradom Opatija poduzela sve potrebne radnje na osiguravanju financijskih sredstava za realizaciju investicijskog projekta očekivanog iznosa 7.697.923 eur/58.000.000 kuna, od čega bi se 15% financirano iz kreditnog zaduženja JVP Opatija, a preostalih 85% iz sredstava EU fondova. Uslijed vrtoglavih povećanja cijena građevinskog materijal i radova, pretpostavlja se da će posljedično utjecati i na cijenu investicijskog projekta izgradnje vatrogasnog doma, iz tog razloga biti će neophodni izvršiti reviziju troškovnika projekta.

Zahtjev za sufinanciranjem izgradnje vatrogasnog centra pokrenut je prema Vladi RH, međutim do očekivanih razgovora nije došlo.

Financijskim planom i projekcijama nije obuhvaćena nabava neophodnih vatrogasnih vozila koja proizlaze iz zakonskih akata (vatrogasno vozilo voda-pjena-prah ili vozilo za spašavanje s visina).

Program je operativnom dijelu sačinjen sukladno financijskim mogućnostima osnivača JVP Opatija Grad Opatija, Općine Matulji, Lovran, M. Draga, a ne sukladno trenutnim potrebama JVP Opatija i potrebama koje proizlaze iz važećih propisa, koje zahtijevaju veća planirana sredstva. Naime, uslijed očekivanih troškova aktivnosti usmjerenih prema izgradnji vatrogasnog centra, a u cilju uravnoteženja proračuna, pristupilo se maksimalnoj racionalizaciji troškova poslovanja u narednim periodima, što podrazumijeva minimalne nabave potrebne vatrogasne opreme i sredstava.

**ZAKONSKE I DRUGE PRAVNE OSNOVE**

Vatrogasna djelatnost je neprofitna, stručna i humanitarna djelatnost od interesa za Republiku Hrvatsku. Ključni propisi: Zakon o vatrogastvu, Zakon zaštite od požara, Zakon o sustavu Civilne zaštite, Procjena ugroženosti od požara i tehnoloških eksplozija jedinica lokalne samouprave Liburnije (Grad Opatija, Općine Lovran, Matulji i Mošćenička Draga), Plan zaštite od požara jedinica lokalne samouprave Liburnije (Grad Opatija, Općine Lovran, Matulji i Mošćenička Draga), te Procjena rizika od velikih nesreća na području Grada Opatije, Općina Matulji, Lovran i Mošćenička Draga, Plana djelovanja civilne zaštite Grada Opatije, Općina Matulji, Lovran i Mošćenička Draga.

**REZULTATI U 2023. GODINI**

Rashodi za nabavu nefinancijske imovine planirani su s iznosom od 49.361 eur, a izvršeni su s 40.001,95 eur i veći su u odnosu na ostvarene rashode iz 2022. godine (12.559,46 Eur) za 218,5% ili za 27.442,46 eur, koje povećanje čini procijenjena vrijednost vozila OP-1 darovano JVP Opatija od strane Dobrovoljnog vatrogasnog društva Opatija.

Rashodi za nabavu postrojenja i opreme iznose 11.212,99 eur i manji su u odnosu na prošlu godinu za 10,7% ili za 1.346,50 Eur, a čine ih: troškovi računala i računalne opreme iznosa 26,92 Eur (miš i mrežni switch), zatim troškovi nabave uredskog namještaja iznosa 790,00 eur (10 stolica za dežuranu), komunikacijskih uređaja iznosa 1.990,00 eur (dvije digitalne prijenosne stanice s punjačima i baterijama, komplet).

Od opreme za protupožarnu zaštitu nabavljeno je 7.898,20 eura (postolje i cerada na vozilu OP-14 za smještaj HDL pumpe, 4 komada CFK boca i hidraulične cijevi Lukas opreme na vozilu OP-2), odnosno od Ostale opreme za održavanje i zaštitu iznosa 308,87 eur (bušilica Bosch i tenda).

Na kontu Terenskih vozila (protupožarna) knjiženo je vozilo OP-1, osnovom Odluke Dobrovoljnog vatrogasnog društva Opatija o prijenosu vlasništva donirane nefinancijske imovine iznosa 28.788,96 eur.

Za navedene nabave (40.001,95 eur) korištena su sredstva iz proračuna JLS 3.822,90 eur, iz Proračuna Grada Opatije 4.125,84 eur, iz donacije Dobrovoljnog vatrogasnog društva Opatija 28.788,96 eur, te iz ostvarenih vlastitih prihoda 3.264,25 eur.

Izdaci za financijsku imovinu i otplate zajmova ostvareni su iznosom od 13.510,43 eur, a sastoje se od šest mjesečnih obroka podmirene glavnice osnovom Ugovora o financijskom leasingu broj 1033141 za nabavu vatrogasnog vozila - autocisterne. Do sastavljanja ovog izvještaja otplaćena su 54 mjesečna obroka glavnice, a preostalo za isplatu je još 6 mjesečnih obroka iznosa 14.018,97 eur, od kojih zadnji dospijeva u prosincu 2023. godine. Isti su u odnosu na promatrano razdoblje u prethodnoj godini veći za 5,6% (kada su iznosili 12.789,16 eur).

**INSTITUCIJE, DRUŠTVA I STRUČNE OSOBE U PROVEDBI PROGRAMA**

Program se realizira kroz Javnu vatrogasnu postrojbu Opatija, Područnu vatrogasnu zajednicu Liburnije, Vatrogasnu zajednicu Primorsko-goranske županije, Hrvatsku vatrogasnu zajednicu.

U provedbi programa izgradnje vatrogasnog centra sudjeluju Ministarstvo regionalnog razvoja i fondova Europske unije, Ministarstvo unutarnjih poslova, Odjel za europske i međunarodne poslove.

**PROCJENA NEPREDVIĐENIH RASHODA I RIZIKA**

Tijekom godine dolazi do odstupanja u pojedinim rashodima u Financijskom planu budući se ne mogu predvidjeti svi neplanirani izdaci koji mogu nastati, a odnosne se prvenstveno uz otklanjanje (popravke) nastalih kvarova na vatrogasnoj opremi i vozilima. Obzirom da se radi o specifičnoj vatrogasnoj opremi i vozilima sami popravci često iziskuju znatna Financijskim planom nepredviđena financijska sredstva. Također, JVP Opatija nije u mogućnosti unaprijed predvidjeti aktivnosti i njihovu dinamiku budući na iste utječu elementarne nepogode (snijeg, vjetrovi, poledica, kiše), požari većih razmjera, postupanja građana, te ostali nepredvidivi događaji.

Rashodi za zaposlene pod utjecajem su rizika za racionalno izvršenje plana uslijed naprijed navedenih pojačanih aktivnosti i broja intervencija, odnosno odlaskom na dislokacije, čime se uvećava obveza prema radnicima sukladno odredbama kolektivnog ugovora.

Stupanjem na snagu Pravilnika o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova (Narodne Novine broj 46/2023), JVP Opatija u obvezi je uskladiti svoje poslovanje s odredbama istog najkasnije zaključno do 01. studenog 2023. godine, što će proizvesti daljnju potrebu korekcije Financijskog plana u dijelu iznosa plaća i doprinosa, odnosno povećanja predviđenih rashoda, a što se očekuje obuhvatiti Prijedlogom II. izmjena financijskog plana JVP Opatija.

Javna vatrogasna postrojba Opatija od početka godine izvršila je sve postavljene zadatke koje je sukladno svojim planovima predvidjela. Što se tiče aktivnosti vezane za izgradnju novog vatrogasnog doma JVP Opatija sada kreće u izmjenu postojećeg projekta gradnje doma, budući isti datira iz 2015. godine i više nije mjerodavan za apliciranje na EU sredstva financiranja. Slijedom nastalih značajnih promjena u obavezi instaliranja sustava za proizvodnju i korištenje obnovljivih izvora energije, obavezi proizvodnje energije na novoj građevini, promjene u Energetskom certificiranju zgrada, promjene nastale zbog odustajanja gradnje Doma zdravlja (nepostojanje potpornog zida na međi građevinskih čestica, kapacitetu komunalnih i drugih instalacija) te i novoj EU DIN 14092 normi za projektiranje Vatrogasnih domova, potrebno je izvršiti korekcije, odnosno preprojektiranje postojećeg projekta Vatrogasnog doma.

Zapovjednik:

Igor Ravnić, dipl.ing.sig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opatija, 21. srpanj 2023. godine